***Fort-Bayard** viser til denne siden, for festning i USA med samme navn se: Fort Bayard (Washington, D.C.)*

Zhanjiang byprefektur (rosa og gult) og bydistrikter (rosa).
**Zhanjiang** (kinesisk: 湛江; pinyin: *Zhànjiāng*, av franskmennene før kalt **Fort-Bayard** og Kouang Tschou Wan) er en by på prefekturnivå i provinsen Guangdong ved Kinas kyst mot Sørkinahavet. Befolkningen innen bygrensene anslås 6 698 500 (utgangen av 2006), hvorav i selve byen Zhanjiang hadde (2004) 568 000 innbyggere.

Sørflåten for Folkets frigjøringshærs marine har hovedbase i Zhanjiang.

Historie
--------

Guangzhouwan, 1909
Zhanjiang var lenge bare en liten fiskerhavn. I året 1898 besatte franske styrker byen med det for øye å anlegge en handelspost. En 99-årig påtvunget forpaktelsestraktat (lignende den britisk-kinesiske for Hongkong) ble undertegnet, og hele området, kalt Guangzhouwan, ble franskstyrt. Den økonomiske utvikling ble imidlertid ikke sammenlignbar verken med Hongkongs eller Macaos; Området rundt havnen var svært fattig. 

Byen ble tilbakeført av Charles de Gaulle lenge før tiden, i 1946, kort etter annen verdenskrig. Da hadde byen også i en periode vært under japansk okkupasjon.

Byen har opplevd en sterk vekst, særlig etter Deng Xiaoping kom til makt i Folkerepublikken Kina. Byen er begunstiget med en dypvannshavn og en beliggenhet som er gunstig i forhold til transport til rike områder langs den sørkinesiske kyst.

Kulturminner
------------

Fyrtårnet på Naozhou-øya (*Naozhou dengta*, 硇州灯塔) ble i 1996 oppført på Folkerepublikken Kinas liste over kulturminner).

Administrasjon
--------------

Byprefekturet Zhanjiang har jurisdiksjon over 4 distrikter (区 *qū*), 3 byfylker (市 *shì*) og 2 fylker (县 *xiàn*). 

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Chikan | 赤坎区 | Chìkǎn Qū | 220 000 | 79 | 2 785 |
| 2 | Xiashan | 霞山区 | Xiáshān Qū | 360 000 | 88 | 4 091 |
| 3 | Potou | 坡头区 | Pōtóu Qū | 380 000 | 424 | 896 |
| 4 | Mazhang | 麻章区 | Mázhāng Qū | 470 000 | 769 | 611 |
| **Byfylker** |
| 5 | Wuchuan | 吴川市 | Wúchuān Shì | 1 010 000 | 848 | 1 191 |
| 6 | Lianjiang | 廉江市 | Liánjiāng Shì | 1 510 000 | 2 835 | 533 |
| 7 | Leizhou | 雷州市 | Léizhōu Shì | 1 510 000 | 3 523 | 429 |
| **Fylker** |
| 8 | Suixi | 遂溪县 | Suíxī Xiàn | 990 000 | 2 144 | 462 |
| 9 | Xuwen | 徐闻县 | Xúwén Xiàn | 680 000 | 1 780 | 382 |

Samferdsel
----------

Kinas riksvei 207 løper gjennom området. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya lengst sørvest i provinsen Guangdong.

Kinas riksvei 325 (*Guangnan-veien*) løper gjennom området. Den fører vestover fra Guangzhou i Guangdong til Nanning til den autonome region Guangxi.

Eksterne lenker
---------------

* Offisielt nettsted Rediger på Wikidata

* (en) Zhanjiang – kategori av bilder, video eller lyd på Commons Rediger på Wikidata
* Lokalregjerinhens hjemmesider
* Bykart Arkivert 3. mars 2016 hos Wayback Machine.
* La situation économique du territoire de Kouang-Tchéou-Wan en 1923.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** VIAF **·** GND **·** LCCN **·** GeoNames **·** MusicBrainz
 |